ที่ มค ๗๖๘๐๑/ว ๔๑๑ องค์การบริหารส่วนตำบลบ่อใหญ่ อำเภอบรบือ จังหวัดมหาสารคาม ๔๔๑๓๐

 ๖ สิงหาคม ๒๕๖๑

เรื่อง ประชาสัมพันธ์ประกาศแต่งตั้งประธานและเลขานุการคณะกรรมการสามัญประจำสภาองค์การบริหารส่วนตำบลบ่อใหญ่

เรียน

สิ่งที่ส่งมาด้วย สำเนาประกาศแต่งตั้งคณะกรรมการสามัญฯ จำนวน ๑ ชุด

 ด้วยสภาองค์การบริหารส่วนตำบลบ่อใหญ่ มีมติที่ประชุมสภาองค์การบริหารส่วนตำบลบ่อใหญ่ สมัยสามัญ สมัยที่ ๓ ประจำปี ๒๕๖๑ ในวันที่ ๓ สิงหาคม ๒๕๖๑ และเมื่อวันที่ ๕ สิงหาคม ๒๕๖๑ คณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๒ ได้คัดเลือกประธานกรรมการและเลขานุการไปแล้ว

 ในการนี้ สภาองค์การบริหารส่วนตำบลบ่อใหญ่ จึงขอประชาสัมพันธ์ประกาศแต่งตั้งคณะกรรมการสามัญประจำสภาองค์การบริหารส่วนตำบลบ่อใหญ่ เพื่อทราบโดยทั่วกัน

 จึงเรียนมาเพื่อโปรดทราบ

 ขอแสดงความนับถือ

 (นายไพบูลย์ วงษ์พิเดช)

 ประธานสภาองค์การบริหารส่วนตำบลบ่อใหญ่

งานกิจการสภาฯ

โทรศัพท์ ๐ ๔๓๙๘ ๔๐๖๐ ต่อ ๑๗

โทรสาร ๐ ๔๓๙๘ ๔๐๖๐ ต่อ ๑๑

 ***“ยึดมั่นธรรมาภิบาล บริการเพื่อประชาชน”***

ประกาศองค์การบริหารส่วนตำบลบ่อใหญ่

เรื่อง การแต่งตั้งคณะกรรมการสามัญประจำสภาองค์การบริหารส่วนตำบลบ่อใหญ่

(คณะกรรมการแปรญัตติ)

...........................................................................................

 ตามมติที่ประชุมสภาองค์การบริหารส่วนตำบลบ่อใหญ่ สมัยสามัญ สมัยที่ ๓/๒๕๖๑ เมื่อวันที่ ๓ สิงหาคม ๒๕๖๑ มีมติเลือกคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๒ และเมื่อวันที่ ๖ สิงหาคม ๒๕๖๑ คณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๒ ได้คัดเลือกประธานกรรมการและเลขานุการไปแล้ว นั้น

 ฉะนั้น อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๑๐๕ จึงแต่งตั้งบุคคลดังรายชื่อต่อไปนี้ เป็นคณะกรรมการสามัญประจำสภาองค์กรบริหารส่วนตำบลบ่อใหญ่ (คณะกรรมการแปรญัตติ) ประกอบด้วย

 ๑. นายคำพันธ์ ขานวงค์ ตำแหน่ง ประธานกรรมการ

 ๒. นายสำราญ จันโท ตำแหน่ง กรรมการ

 ๓. นายพินิจ จำนงศรี ตำแหน่ง กรรมการ/เลขานุการ

 จึงประกาศให้ทราบโดยทั่วกัน

 ประกาศ ณ วันที่ ๖ เดือน สิงหาคม พ.ศ.๒๕๖๑

 ไพบูลย์ วงษ์พิเดช

 ( นายไพบูลย์ วงษ์พิเดช )

 ประธานสภาองค์การบริหารส่วนตำบลบ่อใหญ่